Zavod za javno zdravstvo Bjelovarsko – bilogorske županije

Služba za školsku medicinu, Matice hrvatske 15, Bjelovar

Kontakt: 043 247 240 098/210 433

 skolska.medicina@zzjz-bjelovar.hr

Poštovani roditelji!

Molimo Vas da na pregled za upis u prvi razred kod školskog liječnika donesete sljedeće:

1. Zdravstvena iskaznica

2. Cijepna iskaznica / Knjižica imunizacije

3. Zubna putovnica ispunjena od strane stomatologa

4. Obrazac o zdravstvenom stanju djeteta ispunjen od strane izabranog liječnika primarne zdravstvene zaštite

5. Ispunjen upitnik za roditelje djeteta pred upis u školu

6. Medicinska dokumentacija o kroničnim bolestima djeteta, operativnim zahvatima, specijalističkim pregledima (oftalmolog, fizijatar, alergolog, neuropedijatar, urolog, logoped, psiholog, defektolog...)

7. Laboratorijski nalaz krvi i urina /otići u LAB izvaditi krv, nalaz stiže elektronski školskom liječniku/ (\*upute za laboratorij i radno vrijeme laboratorija pogledati niže)

Zdravstveni pregled uključuje:

* otvaranje osobnog zdravstvenog kartona koji prati dijete do kraja školovanja, a u koji se upisuju sistematski pregledi i cijepljenja prema važećem kalendaru cijepljenja
* mjerenje tjelesne visine i težine
* kontrola oštrine vida i sluha
* detaljan klinički pregled prema dogovorenoj metodologiji uz obavezan pregled vanjskog spolovila
* procjena grafomotorike, percepcije i psihičkog razvoja
* orijentacijska procjena emocionalne zrelosti djeteta te ocjena razvoja govora
* docjepljivanje djeteta prema kalendaru cijepljenja: cjepivo protiv ospica, zaušnjaka i rubeole (MPR) i cjepivo protiv dječje paralize (IPV)

***Na pregled je potrebno doći u točno zakazanom terminu. Ukoliko ne možete doći na zakazani pregled molimo da se javite u ordinaciju telefonskim putem.***

\*Vađenje krvi i urina u laboratoriju:

Potrebno je otići u laboratorij na vađenje krvi u tjednu prije nego što idete na pregled školskom liječniku. Za navedeno nije potrebna uputnica nego samo zdravstvena iskaznica te je potrebno naglasiti da je dijete za upis u školu. Uzorak urina djeteta ponesite od kuće. (idete u laboratorij u koji Vas inače šalje liječnik Vašeg djeteta)

Radno vrijeme laboratorija za uzimanje uzoraka krvi i urina za školske obveznike u 2024.godini:

Bjelovar (OB Bjelovar, Ul. Antuna Mihanovića 8, Bjelovar) 9.30 – 10.30

Daruvar (Dom zdravlja Daruvar, Petra Preradovića bb, Daruvar) 8.00 – 9.00

Garešnica (Dom zdravlja Garešnica, Ul. Vladimira Nazora 18, Garešnica) 8.00 – 9.00

Čazma (Dom zdravlja Čazma, Ul. kralja Tomislava 16, Čazma) 8.00 – 9.00

Antina Dadić, dr.med.spec. školske i adolescentne medicine

Tamara Muškinja, bacc.med.techn.